На основу члана  40. ст.1.т.6. у вези са чланом 15.ст.1.т.13. Статута општине Чајетина (''Службени лист општине Чајетина'', бр.2/19), Скупштина општине Чајетина, на електронској седници одржаној  6. априла 2020. године, донела је 


ОДЛУКУ
 О УКИДАЊУ  СВОЈСТВА  ДОБРА  У  ОПШТОJ УПОТРЕБИ  
НА ДЕЛУ НЕКАТЕГОРИСАНОГ  ПУТА  
НА КАТАСТАРСКИМ ПАРЦЕЛАМА БРОЈ 7343/2 И 7310/24 ОБЕ КО ЧАЈЕТИНА

1.Укида се својство добра у општој употреби:
  - на делу катастарске парцеле број 7343/2 КО Чајетина уписана у лист непокретности број 529 КО Чајетина,  по врсти земљишта – грађевинско  земљиште, по култури - земљиште под зградом и другим објектом, који објекат је по начину коришћења некатегорисани пут, у површини од  88,53m2у оквиру АГТ 26,25,24,23,22,33,26 и у оквиру АГТ  33,31,20,19,18,17,16,15,31,32,33
- на делу катастарске парцеле број 7310/24 КО Чајетина уписана у лист непокретности број 529 КО Чајетина,  по врсти земљишта – грађевинско  земљиште, по култури - земљиште под зградом и другим објектом, који објекат је по начину коришћења некатегорисани пут, у површини од  1107,90m2 у оквиру АГТ 1, 2, 3, 4, 5, 30, 29, 28 и 1  у складу са потврђеним пројектом препарцелације  кат.парцела број 4616/2, 7343/2 и 7310/24 све КО Чајетина, број потврде 350-291/2020-03, издата од стране Одсека за урбанизам и просторно планирање Општине Чајетина дана 16.03.2020.године,као саставним делом ове одлуке .
2. На основу ове одлуке, по њеном ступању на снагу, у јавним књигама у којима се води евиденција о непокретностима и правима на њима у Служби за катастар непокретности Чајетина, брисаће се постојање објеката на деловима кат.парцела наведених у тачки 1. ове одлуке, а предметни делови ће се уписати као грађевинско земљиште у јавној својини општине Чајетина.
3. Ова одлука ступа на снагу осмог дана од дана објављивања у "Сл.листу општине Чајетина".
		        
О б р а з л о ж е њ е

Дана 16.марта 2020. године Одсек за урбанизам, Општинске управе Чајетина,обратио се Одсеку за општу управу, друштвене делатности и заједничке послове, исте управе, захтевом за брисање некатегорисаног пута ради стицања услова за формирање катастарске парцеле према пројекту препарцелације.
Уз наведени захтев поднета су следећа докуметна:
Пројекат препарцелације кат.парцела 4616/2, 7343/2 и 7310/24 све КО Чајетина, израђен од Архитектонске радионице „STRICH“ из Београда, Ул. Теразије бр.14, одговорни урбаниста Марија Д.Радишић дипл.инж.арх. чији је саставни део пројекат геодетског обележавања, израђен од стране Геодетског бироа „Меридијан пројект Нови Сад“ из Новог Сада,Ул.Ложионичка бр.51, одговорни пројектант, Ђорђе Буђен, мастер инж.геодезије.
Потврда наведеног пројекта препарцелације број 350-291/2020-03 од 16.03.2020.године, издата од стране Одсека за урбанизам Општинске управе Чајетина
Сагласност Општинског правобранилаштва на наведени пројекат препарцелације број ОП 14/2020 од 19.03.2020.године
Извод  из  листова  непокретности број 529 и 6330 КО Чајетина.
 Поступајући по наведеном захтеву подносиоца, Орган надлежан за имовинско правне послове Одсека за општу управу друштвене делатности и заједничке послове Општинске управе Чајетина, утврдио је да се кат.парцеле број 4616/2, 7343/2 и 7310/24 КО Чајетина  налазе у јавној својини Општине Чајетина, као и да је поднети пројекат препарцелације урађен у складу са Планом генералне регулације насељеног места Чајетина (седиште општине) са насељеним местом Златибор – прва фаза („Сл.лист Општине Чајетина'' бр.2/2012, 4/2016, 2/2017, 4/2017, 8/2017, 14/2018, 18/2019 и 3/2020) и Планом детаљне регулације за изградњу гондоле на Златибору („Сл.лист Општине Чајетина“ бр.10/2014, 10/2015, 12/2019), чиме су се стекли услови прописани чланом 65. Закона о планирању и изградњи.
У складу са важећим планским актима предметни делови наведених кат.парцела нису обухваћени регулационом линијом планираних саобраћајница, а како би били приведени планираној намени потребно је укинути својство јавног пута на истима.
Према чл.15. ст. 1. т. 13.Статута општине Чајетина, општина управља општинском имовином. Пошто у конкретном случају наведени делови кат.парцела по намени која им је одређена важећим планским актима не представљају некатегорисани пут, изгубили су својство пута као добра у општој употреби, па се то овом одлуком и уређује сагласно наведеној надлежности општине, и члану 3.Закона о јавним путевима („Сл.гласник РС“, 41/2018 и 95/2018-др.закон) којим је прописано да су општински путеви, улице и некатегорисани путеви који не припадају државним путевима I и II реда, својина  јединице локалне самоуправе на чијој се територији налазе, као и да се у јавне књиге  уписују  и промене на јавном путу и стварним правима која се заснивају на јавном путу, као и промене на некатегорисаном путу.
	

СКУПШТИНА ОПШТИНЕ ЧАЈЕТИНА
Број: 46-04/20-02 од  06. априла 2020. године


ПРЕДСЕДНИК
Скупштине општине
Милоје Рајовић

